fi ro id ro jbo es fi id hbs_lat az fi fi en fi fi fi fi nl it fi fi fi fi fi fi fi fi fi fi fi fi fi fi fi ro fi fi fi nl fi fr fi fi fi fi fi fi fi fi fi en fi fi fi it fi en eo eo fi fi fi en fi fi fi fi fi ja fi it fi ja fi ja fi en fi uk als tr it fi fi fi fi fi fi fi es fi fi fi fi fi en eo en fi fi fi fi fi fi en
Fidan Ukraina-hätäapu laajenee Moldovaan   - Fida
Sodan pitkittyminen ja kriisin laajeneminen kasvattaa avuntarvetta Ukrainassa ja sen naapurimaissa. Jo yli viisi miljoonaa ihmistä on paennut Ukrainasta. Fida vastaa tarpeeseen ja laajentaa apua Ukrainan, Unkarin ja Slovakian lisäksi Moldovaan. Ukrainaan apua kulkee myös Romanian kautta.
Ukrainan rajanaapurit ovat olleet sodan alusta alkaen valtavan paineen alla. Pakolaisaalto on suuri ja siihen on pyritty vastaamaan parhaalla mahdollisella tavalla mahdollisimman nopeasti.
Moldovassa pakolaisia on jo viidennes maan väestöstä
Kahden ja puolen miljoonan asukkaan Moldova on vastaanottanut yli 400 000 pakolaista Ukrainasta. Se tarkoittaa lähes viidennestä maan asukasluvusta. Esimerkiksi Odessasta katsottuna Moldova on lähin pakopaikka. Osa pakolaisista kulkee vain läpi, mutta osalla ei ole paikkaa, minne jatkaa.
Niin valtio, seurakunnat kuin järjestötkin pyrkivät nyt vastaamaan avuntarpeeseen. Paikallinen seurakunta Moldovan Edinetissä on esimerkiksi järjestänyt pakolaisille majoitusta ja ruoka-apua.
– Saimme paikalliselta seurakunnalta viestin, että patjoille ei ole enää tilaa, koska majoittujia on niin paljon. Jo pienikin apu on hyvin merkityksellinen tässä tilanteessa, kertoo Fidan Itä-Euroopan työn koordinaattori Janne Harjukoski, joka on vastikään palannut arviointimatkalta Moldovasta.
Fidan tuen avulla seurakunta pystyy varmistamaan pakolaisten ruokaturvan. Ruokaa on toimitettu perille Romanian kautta, jossa Bahneassa sijaitseva seurakunta on tukenut moldovalaisia jo pidempään. Fida halusi olla mukana tukemassa valmiiksi olevaa yhteyttä
– Tämä on nyt erityisen tärkeää, kun pienessä Moldovassa pelätään sodan leviävän myös sinne. Auttajien rinnalla on hyvä kulkea, painottaa Harjukoski.
Hätäapua lähdössä Ukrainaan myös Romanista käsin
Viime viikolla Fidalta lähti ensimmäinen 23 000 € suuruinen avustus Romaniaan. Romanian helluntaikirkon avustusjärjestö (The Romanian Pentecostal Foreign Mission Agency) kokoaa tuella avustuskuormia, jotka sisältävät pääasiassa ruokaa ja hygieniatarvikkeita. Apu toimitetaan pienkuorma-autoilla Romaniasta Ukrainaan, jossa paikalliset seurakunnat jakavat avun kaikille niille, jotka sitä tarvitsevat.
IBAN-tilinumero: FI41 228 718 0000 5256
Tekstiviestillä 10 €: Lähetä viesti fida10 numeroon 16155.
Palvelun tuottaa Arena Interactive.
Lapsisotilaita auttaneet Söderlundit: ”Vaikka ihminen olisi kokenut mitä, hän voi selvitä”
Kun naiset tarttuivat ohjaksiin, köyhyys alkoi väistyä Jordanian kylissä
27-vuotias sinkkunainen on Bangladeshissa heikoilla – Dipa murtaa tabuja ja rohkaisee tyttöjä
Avioliitto ja lapset saavat odottaa – Näin teini-ikäinen Sweeti esti oman lapsiavioliittonsa
Tulppatie 20, 00880 Helsinki
PL 105, 00811 Helsinki
Puh. 010 505 7777
Puhelun hinta on 20,28 €.
Kerätyt varat käytetään Fida International ry:n kehitysyhteistyöhön, humanitaariseen työhön ja lähetystyöhön sekä niihin liittyvään koulutus-, tiedotus- ja vaikuttamistoimintaan.
IBAN-tilinumero: FI41 228 718 0000 5256
595502 Toivon kipinä -keräys Itä-Euroopan romanien hyväksi
558002 Eväät elämään -kehitysyhteistyökeräys
595133 Katastrofiavun suurin tarve
599809 Lähetystyön suurin tarve
@FidaInternational @Fidainternational @Fidainfo @FidaTV @fidapodcast